***Javna ustanova za brigu o djeci***

***''Dječji savez'' Podgorica***

***IZVJEŠTAJ O RADU ZA 2023. GODINU***

***Podgorica, januar 2024. godine***

**UVOD, OSNOVE ZA IZRADU IZVJEŠTAJA**

Osnov za podnošenje godišnjeg Izvještaja o radu sadržan je u članu 101 Zakona o socijalnoj i dječijoj zaštiti (''Sl. list RCG'', br. 27/13,01/15,42/15,47/15, 56/16 i 66/16, 01/17, 31/17, 42/17, 50/17, 59/21, 145/21 i 03/23), kojima je propisana dužnost javnih ustanova da donose Izvještaj o radu za prethodnu godinu.

Izvještaj o radu Javne ustanove za brigu o djeci ''Dječji savez'' Podgorica za 2023. godinu urađen je u skladu sa Uputstvom o izradi godišnjeg programa rada i izvještaja o radu br.01-018/23-9540 koje je donijela Gradonačelnica Glavnog grada Podgorica. Izvještaj o radu obuhvata sve ono što je Javna ustanova za brigu o djeci ''Dječji savez'' Podgorica dužna da pruža kao pružalac usluge, obezbjeđivanje smještaja i ishrane u Dječjem odmaralištu na Veruši, zdravstvene zaštite, sportsko-rekreativne, kulturno-zabavne i vaspitno-obrazovne aktivnosti djece do 15 godina života, kao i pružanje ugostiteljskih i turističkih usluga koje doprinose ostvarivanju ciljeva radi kojih je Ustanova osnovana.

Cilj Izvještaja o radu je da jednom godišnje informiše Skupštinu Glavnog grada o izvršenim poslovima iz godišnjeg programa rada, kao i utrošenim budžetskim sredstvima i to na način koji omogućava sagledavanje realizovanih aktivnosti na ostvarivanju djelatnosti.

Aktivnosti Javne ustanove realizovane su u skladu sa Programom rada.

Javna ustanova stvara uslove za realizaciju programa u kojima će djetetu biti pristupačna uspješna ostvarenja u kulturi, umjetnosti, sportu i drugim područjima života putem bogate i raznovrsne ponude sadržaja i aktivnosti za djecu.

**OSNOVNI PODACI O VRŠIOCU JAVNE USLUGE**

Javna ustanova za brigu o djeci ''Dječji savez'' Podgorica, čiji je osnivač Glavni grad Podgorica obavlja sljedeće aktivnosti:

* obezbjeđivanje smještaja i ishrane u Dječjem odmaralištu na Veruši;
* sportsko rekreativne, kulturno-zabavne i vaspitno-obrazovne aktivnosti djece do 15 godina starosti, kao i obezbjeđivanje zdravstvene zaštite;
* pružanje ugostiteljskih i turističkih usluga koje doprinose ostvarivanju ciljeva radi kojih je Javna ustanova osnovana;
* stvaranje uslova u kojima će djetetu biti pristupačna uspjela ostvarenja u kulturi, umjetnosti, sportu i drugim područjima života putem bogate i raznovrsne ponude sadržaja i aktivnosti za djecu;
* stvaranje uslova i raznovrsnih organizacionih formi za igru djece, za intezivno druženje i podsticanje razvoja njihovih stvaralačkih sposobnosti,
* podsticanje djece da tragaju za novim saznanjima radi ostvarivanja ličnih predispozicija.

# Rad Javne ustanove predstavlja dopunu školskim i vanškolskim aktivnostima djece. Programi rada protkani su humanizacijom, solidarnošću i socijalizacijom dječje ličnosti, pomažući u njihovom rastu i razvitku. Primarni zadatak Javne ustanove je da jača veze između porodice, škole i humanitarnih organizacija. Javna ustanova ima dugu tradiciju, od svog osnivanja 1942. godine, promijenila je nekoliko naziva i to Savez pionira, Savjet za socijalističko vaspitanje i brigu o djeci, Savez pionira Opštine Podgorice. Odlukom SO Podgorica 21.07.1998. godine, stiče status Javne ustanove za brigu o djeci ''Dječji savez'' Podgorica.

###### **KAPACITETI VRŠIOCA JAVNE USLUGE**

**Broj i kvalifikaciona struktura zaposlenih**

|  |  |  |  |  |  |  |
| --- | --- | --- | --- | --- | --- | --- |
| **Kvalifikacija** | **Direktor** | **Služba programskih aktivnosti** | **Služba odmora i rekreacije** | **Služba računovodstva** | **Služba za opšte poslove** | **Ukupno** |
| **VSS** | **1** | **2** | **1** | **1** | **1** | **6** |
| **SSS** |  | **2** | **4** |  | **1** | **7** |
| **NK** |  |  |  |  | **1** | **1** |
| **UKUPNO** | **1** | **4** | **5** | **1** | **3** | **14** |

Javna ustanova je jedinstvena organizacija koja objedinjuje poslove iz oblasti programskih aktivnosti, odmora i rekreacije, računovodstva i poslove opšte službe.

U Javnoj ustanovi je zaposleno 13 izvršilaca na neodređeno i 1 izvršilac na određeno.

.

Imovina Javna ustanova je imovina Osnivača. Nepokretnu imovinu čini kat.parcela br.20, Podgorica ukupne površine 200.842 m2 i objekti izgrađeni na njoj ukupne bruto površine 3.980 m2. Javnoj ustanovi su data na korišćenje dva službena vozila.

###### **CILJEVI**

Cilj programskih aktivnosti:

* stvaranje uslova u kojima će djetetu biti dostupna uspjela ostvarenja u kulturi, umjetnosti, sportu i drugim područjima života putem bogate i raznovrsne ponude sadržaja i aktivnosti za djecu;
* stvaranje uslova za intenzivnije druženje i podsticaj razvoja dječjih stvaralačkih sposobnosti kroz raznovrsne vidove i forme igara;
* podsticanje djece da tragaju za novim saznanjima radi ostvarivanja ličnih predispozicija, kao i bolje socijalizacije svakog djeteta.

Javna ustanova realizuje programske aktivnosti kroz redovnu saradnju sa predškolskim i školskim institucijama u gradu, u nekim slučajevima i na partnerskom nivou. Javna ustanova prati sva pozitivna zbivanja i promjene u savremenoj pedagoškoj praksi, na djeci prilagođen način objedinjuje uticaj svih faktora koji utiču na pravilan razvoj ličnosti, prije svega skladno se uklapa u rad porodice, škole i sredine.

Aktivnosti Javne ustanove su u skladu sa osnovnim postulatima Konvencije o dječjim pravima i promovišu ih, a doprinose afirmisanju i kvalitetnijem razvoju dječje kreativnosti. Kako neki segmenti programa po učesnicima imaju međunarodni karakter, to predstavlja svojevrstan vid promocije naše sredine, pa i same države.

Cilj svih aktivnosti je da gajimo i širimo ljubav među djecom, da granice ne budu prepreka okupljanju na našim manifestacijama. Nijedan susret, priredba ne završi se danom i satom događaja, ostaju prijateljstva, utisci, uspomene. Plodotvorno prožimanje ideja, bila je i ostala konstanta u programskom djelovanju.

Cilj odmora i rekreacije:

* obezbjeđivanje smještaja i ishrane u Dječjem odmaralištu na Veruši;
* sportsko rekreativne, kulturno-zabavne i vaspitno-obrazovne aktivnosti djece do 15 godina starosti, kao i obezbjeđivanje zdravstvene zaštite;
* pružanje ugostiteljskih i turističkih usluga koje doprinose ostvarivanju ciljeva radi kojih je Javna ustanova osnovana.

**REALIZACIJA GODIŠNJEG PROGRAMA OBAVLJANJA JAVNIH USLUGA U DIJELU FIZIČKOG OBIMA AKTIVNOSTI**

**PROGRAMSKE AKTIVNOSTI *-* ''Čuvajmo dječji svijet''**

Programske manifestacije realizovane su sa ciljem da se stvore uslovi u kojima će putem bogate i raznovrsne ponude, sadržaja i aktivnosti djetetu biti pristupačna kvalitetna ostvarenja u kulturi, umjetnosti, sportu i drugim segmentima života.

**MART**

**Susreti mladih stvaralaca Crne Gore**

U okviru saradnje Javne ustanove sa dječjim savezima drugih opština organizovani su tradicionalni XX susreti mladih stvaralaca Crne Gore u Centru za kulturu Tivat. Kreativnim radom predstavili su se petnaest učenika iz dvanaest osnovnih škola iz šest gradova Crne Gore. Program pod nazivom ''Djeca imaju krila'' bio je posvećen imenu i djelu dječjeg pisca Dragana Radulovića. Cilj susreta bio je promocija dječje kreativnosti na polju muzike, glume i poezije. Ovo druženje izdvajalo se od ostalih edukativnih manifestacija, po učešću djece sa posebnim potrebama.

**MAJ**

**Takmičenje recitatora**

Na Velikoj sceni KIC-a "Budo Tomović", organizovano je takmičenje recitatora učenika osnovnih škola Glavnog grada, pod nazivom "Čuvajmo dječji svijet". Učenici su se takmičili u dvije kategorije: prva kategorija (I-V razreda) i druga kategorija (VI-IX razreda). Po propozicijama takmičenja svaka škola se predstavila sa po jednim učenikom po grupi. Kriterijumi za ocjenjivanje recitatorskog nastupa bili su: prilagođenost pjesme uzrastu djeteta, akcenat i dikcija i subjektivni i emocionalni doživljaj. Cilj takmičenja bio je razvijanje kulture govora i umjetničkog kazivanja poezije, individualnosti i inventivnosti kod osnovaca. Recitatore su ocjenjivali profesori književnosti, pisci za djecu i dramski umjetnici. Takmičenju je prethodio kulturno-umjetnički program.

**Svjetski dan borbe protiv pušenja**

U saradnji sa Crnogorskim društvom za borbu protiv raka, raspisan je Državni likovni i literarni konkurs za učenike od IV-IX razreda na temu "Život čini zdrava hrana, bez duvana". Stalni povod konkursa je Svjetski dan borbe protiv pušenja – 31. maj. Na adresu Javne ustanove do zaključenja konkursa, pristiglo je preko 350 likovnih radova u različitim tehnikama i 80 literarnih radova. Zadatak žirija bio je da od ukupnog broja radova, odabere po tri rada koja će biti nagrađena. Selekciju likovnih radova vršio je žiri sastavljen od akademskih grafičara i skulptora, dok je za literarne bio zadužen žiri koga su činili profesori književnosti. Izložba likovnih radova, čiju postavku je činilo 72 rada, otvorena je u holu KIC-a "Budo Tomović", i tom prilikom su nagrađenim učenicima uručene nagrade. Za prvonagrađene učenike Javna ustanova je obezbijedila sedmodnevni boravak u Dječjem odmaralištu na Veruši, a za druga i treća mjesta, kao i specijalne nagrade i pohvale najboljima u obje konkurencije, obezbijedilo je CDPR u vidu kompleta CD-a i knjiga. Osnovni cilj projekta bio je upoznavanje djece sa štetnim uticajem pušenja i oboljenjima koja nastaju kao posljedica.

**JUN**

**Dječji maskenbal**

Tradicionalno na Trgu nezavisnosti organizovan je dječji maskenbal pod nazivom "Svijet dječje mašte". Pravo učešća na maskenbalu imali su učenici osnovnih škola čije su maske na školskom takmičenju proglašene za najbolje. Defile maski, predvođen mažoretkama iz plesnog studija "Belisima" (Tivat), kretao se Trgom nezavisnosti, gdje su uz prigodan zabavni program izabrane najbolje maske. U razigranoj povorci koja je  prošla Trgom nezavisnosti, publika je uzivala u

predivnim kreacijama maski. Izbor maski vršen je po kriterijumima: najoriginalnija, najkreativnija i najmaštovitija maska. Izbor najboljih maski vršio je stručni žiri sastavljen od afirmisanih likovnih umjetnika. Cilj maskenbala bio je podsticanje mašte i kreativnosti kod djece.

**OKTOBAR**

**Dječja nedjelja**

Dječja nedjelja se realizovala sa ciljem skretanja pažnje javnosti na djecu i mlade, na dijete kao nosioca prava, na potrebe djece u porodici, društvu, na njihovo pravo da odrastaju u što boljim uslovima, na jednake šanse za razvoj i ostvarenje potencijala. Obilježavajući manefestacijuDječja nedjelja,koja ima humanitarni, edukativni, zabavni i sportski karakter, Javna ustanova je realizovala niz raznovrsnih programa. Prvog dana na Velikoj sceni KIC-a "Budo Tomović" priređen je bogat kulturno-zabavni program za đake prvake. Cilj programa je bio da đacima prvacima kroz edukativni tekst scenarija, igre i pjesme predstavi novo doba u njihovim životima.

Narednog dana u Umjetničkoj školi za muziku i balet ''Vasa Pavić'', učenici Umjetničke škole za muziku i balet ''Vasa Pavić'' - osnovno obrazovanje, izveli su koncert klasične muzike.

Javna ustanova je obezbijedila prigodne poklone za učesnike programa. Treći dan Dječje nedjelje obilježen je pozorišnom predstavom ''20.000 milja pod morem''. Predstava je izvedena na Velikoj sceni KIC-a ''Budo Tomović''. Ova predstava je privukla pažnju velikog broja prvaka osnovnih škola iz Podgorice.

Programom za đake prvake u O. Š. ''B.V. Podgoričanin'' i uručivanjem školskog pribora djeci populacije Roma, obilježen je četvrti dan ove manifestacije. Javna ustanova je ovom prilikom učenicima omogućila druženje sa učesnicima festivala ''Naša radost'' i balerinama Umjetničke škole za muziku i balet ''Vasa Pavić''.

Tradicionalnim susretima Dječjeg saveza Podgorice i Dječjeg saveza Tivta, u Centru za kulturu Tivat, obilježen je peti dan Dječje nedjelje.

Dječja nedjelja završena je u Sportskom centru ''Morača'' (Mala sala) turnirom u odbojci.

Ustanova je obezbijedila učesničke diplome.

Cilj manifestacije, između ostalog, bio je da među djecom razvijamo zdrav takmičarski duh, kao i lijepo druženje.

**NOVEMBAR**

**Muzički festival ''Naša radost 2023''**

Festival dječje pjesme "Naša radost" čiji je cilj bio edukacija i promocija muzičke umjetnosti, održan je na Velikoj sceni KIC-a "Budo Tomović". Festival se sastojao iz takmičarskog i revijalnog dijela. U izvještajnoj godini takmičilo se 16 kompozicija, koje je izvodilo 16 mladih izvođača. Autori i mali pjevači bili su iz Crne Gore, Holandije, Bosne i Hercegovine i Srbije. U revijalnom dijelu festivala nastupio je dječji hor "Zvjezdice". Soliste je pratio dječji hor "Zvjezdice".

Na osnovu odluke Stručnog žirija sastavljenog od profesora muzike, kompozitora i profesora književnost dodijeljene su po tri nagrade za kompoziciju i interpretaciju, nagrade za tekst, aranžman, scenski nastup i najmlađeg učesnika. Pored Stručnog žirija nagradu za najbolju kompoziciju dodijelo je Dječji žiri i članovi hora ''Zvjezdice''.

Festival promoviše aktuelni muzički izraz i savremenu muzičku produkciju za djecu. Dugogodišnja tradicija, ozbiljna selekcija, moderna scenografija, značajna medijska pažnja, obrazovni i kulturni aspekt, međunarodna kulturna saradnja i dobra organizacija su samo neki od elemenata koji opravdavaju takve tvrdnje.

Dobra popularizacija muzike za djecu, novim kompozicijama, tekstovima prilagođenim njihovom uzrastu, medijska pokrivenost organizacije, pripreme festivala, kao i same manifestacije ima za cilj afirmaciju muzičkog stvaralaštva za djecu, podsticanje autora i muzičkih talenata. U korist tome svjedoče brojna medijska predstavljanja mladih izvođača-učesnika festivala i izuzetna medijska zainterenovanost za nagrađene interpretatore i autore.

Značajan broj kompozicija izvedenih na ovom festivalu ostaće kao trajna vrijednost muzičkog stvaralaštva za djecu.

**DECEMBAR**

**Dječje novogodišnje čestitke**

Tradicionalno NVO "Djeca Tivta" i Javna ustanova, povodom Novogodišnjih praznika u Centru za kulturu Tivat, organizovali su manifestaciju ''Dječje novogodišnje čestitke''. Tom prilikom, tivatskoj publici, promovisane su pjesme sa festivala ''Naša radost 2023''.

**Humanitarne aktivnosti**

U okviru akcije, koja je realizovana u sklopu Programa rada pod nazivom ''Dječji savez misli na vas'', organizovane su posjete institucijama u kojima borave djeca sa posebnim obrazovnim potrebama. Javna ustanova podijelila je preko 500 poklon paketića mališanima koji borave u JU Resursni centar za obrazovanje i osposobljavanje ''1. jun'', JU Resursni centar za djecu i mlade ''Podgorica'', Institut za bolesti djece KC Crne Gore-Dječja bolnica, Organizacija slijepih za Podgoricu (Slijepa i slabovida djeca),Dnevni centar za djecu i omladinu sa smetnjama i teškoćama u razvoju u Podgorici i NVO ''Udruženje roditelja djece sa teškoćama u razvoju-Podgorica''.

**Pored planiranih Programskih manifestacija,** **Javna ustanova** **je na zahtjev institucija kulture, u toku 2023. godine, relizovala sljedeće aktivnosti:**

**JUN**

**Državna smotra recitatora**

U organizaciji Centra za kulturu Berane, pod pokroviteljstvom Ministarstva kulture i medija Crne Gore i Opštine Berane, održana je VIII Državna smotra recitatora u beranskom Centru za kulturu, na kojoj je učestvovalo 55 najboljih mladih recitatora iz 19 crnogorskih gradova, koji su nastupili u tri kategorije određene uzrastom.

Posredstvom Javne ustanove, nagrađeni recitatori na takmičenju Glavnog grada uzeli su učešće na Smotri i na najbolji način predstavili sebe i svoju školu.

**JUL**

**Kotorski festival pozorišta za djecu**

U okviru XXXI Kotorskog festivala pozorišta za djecu koji se odvijao u okviru KotorArta, Trgu od oružja, nastupili su predstavnici Javne ustanove u saradnji sa Dječjim savezom iz Tivta. Izveden je muzičko dramski nastup ''Kad krila porastu'' u kojem su nastupila djeca solisti, popularni mali pjevači sa crnogorskih dječjih festivala, balerine Umjetničke škole za muziku i balet ''Vasa Pavić'' kao i brojne plesne grupe.

#### **DJEČJI HOR "ZVJEZDICE"**

U okviru Programa rada za 2023. godinu, dječji hor "Zvjezdice" je tri puta sedmično održavao probe u prostorijama "Banja" na Ribnici. Iste se nijesu održavale u periodu zimskog i ljetnjeg školskog raspusta, jer se radi o djeci osnovnog školskog uzrasta. Posebna pažnja bila je usmjerena na pripreme vezane za realizaciju festivala dječje pjesme "Naša radost 2023", kao što je pratnja hora prilikom studijskog snimanja festivalskih kompozicija. Dječji hor "Zvjezdice" je tokom godine imao niz aktivnosti, kao sto su: snimanje horskih dionica i solista za festival "Zlatna pahulja", koncert "U ritmu ljubavi", učešće na horskom festivalu "Pored mora pjevati se mora", nastup na manifestaciji "Dani Dragana Radulovića", učešće pojedinih članova hora na festivalima "Šareni vokali", "Dok teče Lašva" i "Đurđevdanski festival", nastup u Domu starih "Podgorica", snimanje novogodišnjeg programa u studiju, nastup na otvaranju podgoričkog Pazara, nastup u susret Novoj godini na trgu u Budvi i niz drugih aktivnosti. Tradicionalno, tokom godine organizovane su dvije audicije za prijem novih članova hora.

##### AKTIVNOSTI KLUBA DJEČJIH INSTRUKTORA

U realizaciji Programa rada Javne ustanove, veliki doprinos u animiranju djece, u toku protekle godine, pružio je Klub dječjih. U ovom Klubu posebna pažnja bila je usmjerena na edukaciju članova u dijelu animacije djece i sporta i rekreacije. Časovi edukacije održavani su svake subote i nedjelje, tokom trajanja školske godine.

**REALIZACIJA GODIŠNJEG PROGRAMA OBAVLJANJA**

**JAVNIH USLUGA U DIJELU FINANSIJSKIH POKAZATELJA – REALIZACIJA FINANSIJKOG PLANA**

­­­­­­­ **Plan Ostvareni Izvršenje**

**Budžeta Budžet (%)**

1. **Bruto zarade i doprinosi na teret poslodavca 172.700,00 € 162.238,14 € 94**
2. NETO ZARADE 130.200,00 € 122.623,14 € 94
3. POREZ NA ZARADE 5.800,00 € 5.152,43 € 89 4113 DOPRINOSI NA TERET ZAPOSLENOG 24.900,00 € 23.437,40 € 94

4114 DOPRINOSI NA TERET POSLODAVCA 10.900,00 € 10.252,17 € 94

1. OPŠTINSKI PRIREZ 900,00 € 773,11 € 86

**412 Ostala lična primanja 12.300,00 € 11.699,54 € 95**

4123 NAKNADA ZA PREVOZ 6.500,00 € 6.086,64 € 97

4127 OSTALE NAKNADE 6.000,00 € 5.612,90 € 93

1. **Rashodi za materijal 62.200,00 € 8.658,43 € 14**
2. ADMINISTRATIVNI MATERIJAL 6.500,00 € 2.358,19 € 36
3. MATERIJAL ZA POSEBNE NAMJENE 34.700,00 € 1.211,24 € 3
4. RASHODI ZA ENERGIJU 10.000,00 € 4.949,00 € 49
5. RASHODI ZA GORIVO 11.000,00 € 140,00 € 1
6. **Rashodi za usluge 58.000,00 € 15.477,69 € 27**
7. SLUŽBENA PUTOVANJA 1.000,00 € 429,00 € 43
8. KOMUNIKACIONE USLUGE 2.000,00 € 1.222,97 € 61
9. USLUGE PREVOZA 10.000,00 € 0,00 € 0
10. KONSULTANTSKE USLUGE,PROJEKTI I STUDIJE 20.000,00 € 7.124,48 € 36
11. OSTALE USLUGE 25.000,00 € 6.701,24 € 27

### **419 Ostali izdaci 51.000,00 € 52.614,11€ 103**

### 4191 IZDACI PO OSNOVU ISPLATE UGOVORA O DJELU 50.000,00 € 52.614,11 € 105

### 4194 OSIGURANJE 1.000,00 € 0,00 € 0

**431 Transferi institucijama, pojedincima, nevladinom i 18.800,00 € 10.140,08 € 94**

**javnom sektoru**

4314 TRANSFERI NEVLADINIM ORGANIZACIJAMA 2.500,00 € 1.076,00 € 43

4318 OSTALI TRANSFERI POJEDINCIMA 16.300,00 € 9.064,08 € 56

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**U K U P N O:--------------------------------------------------------------- 375.000,00 € 260.827,99 € 69**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Bruto zarade** **i doprinosi na teret poslodavca** u iznosu od **120.305,75 eura** odnose se na 14 zaposlenih.

Javna ustanova je od sredstava predviđenih Budžetom Glavnog grada za 2023. godinu i dodatnih sredstava kojima je Ministarstvo kulture i medija Crne Gore sufinansiralo festival dječje pjesme "Naša radost" (odobreno 7.000 eura), realizovala-projekte predviđene Planom i programom Javne ustanove za 2023. godinu, u skladu sa planiranom dinamikom, uz neznatna odstupanja, koja nijesu uticala na njeno funkcionisanje.

**IZVJEŠTAJ O PITANJIMA VEZANIM ZA POLITIKU ZARADA I**

**ZAPOŠLJAVANJA**

U toku 2023. Godine u Javnoj ustanovi zaposlen je 1 izvršilac na neodređeno sa VSS na mjestu Organizatora računsko – finansijskih poslova.

**ZADUŽENOST**

Javna ustanova nije imala zaduženja u 2023. godini.

**REALIZACIJA PLANA JAVNIH NABAVKI**

U saradnji sa Službom za javne nabavke i komercijalne poslove realizovan je Plan javnih nabavki za 2023. godinu, što se tiče usluga koje su potrebne za realizaciju programskih aktivnosti.

**POLITIKA CIJENA**

U toku 2023. godine, Javna ustanova nije formirala novu politiku cijena usluga.

**OCJENA STANJA I POSTIGNUTIH REZULTATA**

## Cjelokupni program za 2023. godinu, realizovan je u skladu sa planiranom dinamikom, uz neznatna odstupanja, koja nijesu uticala na funkcionisanje Javne ustanove.

U drugoj polovini 2023. godine, u potpunosti je renoviran gornji sprat paviljona na Veruši, Paviljon posjeduje 15 trokrevetnih i četvorokrevetnih soba sa kupatilom u skladu sa važećim standardima..

Urađeno je idejno arhitektonsko rješenje na nivou projekta za paviljone "Tara", "Komovi", kao i za među djecom posebno popularnu "Limenku".

Time su se stekli uslovi, pristupimo izradi glavnog projekta za pomenute objekte, kako bi nastavili sa osavremenjavanjem i jačanjem kvaliteta naše ponude.

## Cilj svih aktivnosti Javne ustanove je doprinos skladnom fizičkom, zdravstvenom, intelektualno-radnom, društveno-moralnom i estetskom razvoju djeteta, njihovom srećnom djetinstvu i pripremi za život u savremenom društvu. Takođe, aktivnosti su u skladu sa osnovnim postulatima Konvencije o dječjim pravima i promovišu ih, a doprinose afirmisanju i kvalitetnijem razvoju dječje kreativnosti. U svim programima učestvovao je veliki broj učenika osnovnih škola i djece predškolskog uzrasta iz skoro čitave Crne Gore, i kroz njihovu realizaciju potvrđena je svrha i cilj djelatnosti Javne ustanove.

Kako pojedini segmenti programa imaju međunarodni karakter, to predstavlja svojevrstan vid promocije naše sredine, pa i same države.

## Saradnja sa ustanovama kulture čiji je osnivač Glavni grad odvijala se u kontinuitetu. Ostvarena je i saradnja sa Ministarstvom kulture i medija.

## 

Upravni odbor je održao šest redovnih sjednica na kojima je razmatrana tekuća problematika iz djelokruga radaJavne ustanove.

**DIREKTOR**

**Aleksandar Milošević, dipl.pravnik**